CELEX: 62015CN0116
Language: hu
Date: 2015-03-06 00:00:00
Title: C-116/15. sz. ügy: 2015. március 6-án benyújtott kereset – Európai Parlament kontra az Európai Unió Tanácsa

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/30
            
         2015. március 6-án benyújtott kereset – Európai Parlament kontra az Európai Unió Tanácsa
   (C-116/15. sz. ügy)
   (2015/C 146/37)
   Az eljárás nyelve: francia
   
      Felek
   
   
      Felperes: Európai Parlament (képviselők: F. Dexler, A. Caiola, M. Pencheva meghatalmazottak)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               egyesítse a jelen ügyet a C-14/15. számon nyilvántartásba vett üggyel az eljárás írásbeli és a szóbeli szakaszának lefolytatása, valamint az ítélet meghozatala céljából;
            
         
               —
            
            
               semmisítse meg a daktiloszkópiai adatokra vonatkozó, Lettországgal való automatizált adatcsere megindításáról szóló, 2014. december 4-i 2014/911/EU tanácsi határozatot (1);
            
         
               —
            
            
               az alperest kötelezze az összes költség viselésére.
            
         
      Jogalapok és fontosabb érvek
   
   Az Európai Parlament az EUMSZ 263. cikken alapuló keresete alátámasztására két jogalapra hivatkozik.
   Az első jogalappal a Parlament előadja, hogy a Tanács nem megfelelő jogalapot alkalmazott a 2014/911/EU határozat elfogadásához. Ezen első jogalap keretében a Parlament érvelése két részből áll. A Parlament azt állítja különösen, hogy a Tanácsnak a megtámadott határozat tekintetében az EUMSZ rendelkezései között kellett volna megfelelő jogalapot találnia, és hogy mindenesetre a Tanács jogellenes rendelkezésre támaszkodott a 2014/911/EU határozat elfogadásához. Ugyanis másodlagos jogalapot alkalmazott, ami a Bíróság ítélkezési gyakorlata alapján jogellenes. E jogalap alapján a Parlament a 2008/615/IB határozat (2) 25. cikkének (2) bekezdésére vonatkozó jogellenességi kifogást hoz fel.
   A második jogalappal a Parlament azt rója fel a Tanácsnak, hogy az nem megfelelő döntéshozatali eljárást alkalmazott az említett határozat elfogadásakor. A Parlament ebből tehát a Szerződések, valamint lényeges eljárási szabályok megsértésére következtet.
   
      (1)  HL L 360, 28. o.
   
   
      (2)  HL L 210, 1. o.